Hans Ramsay

Hans (Joan) Ramsay (k. n. 1649) oli Ruotsin armeijassa palvellut skotlantilaissyntyinen kenraali sekä Ramsay-suvun suomalaisen ja ruotsalaisen sukuhaaran kantaisä.

Ramsayn vanhemmat olivat kapteeni Alexander Ramsay ja everstintytär Matilda Annand. Hans Ramsay saapui isänsä kanssa vuonna 1573 Skotlannista Ruotsiin, josta hän siirtyi Liivinmaalle ja edelleen Suomeen. Ramsay muutti Ihamäkeen Somerolle vuonna 1613 saatuaan verovapauden Ihamäen tilalle, jolle rakennutti kartanonsa. Ruotsin armeijassa Ramsay oli vuonna 1631 eversti, ja myöhemmin hänestä tuli kenraalimajuri.Ramsay of Balnabreich, Jack Blair, 2009 Hän taisteli Baltiassa ja sai palkkioksi tiloja Someron ja Elimäen pitäjistä.

Ramsay naturalisoitiin vuonna 1633, ja hänen sukunsa introdusoitiin seuraavana vuonna Ruotsin ritarihuoneeseen aatelisena sukuna numero 215. Hän toimitti kuningas Kustaa II Aadolfille vuodelta 1623 olleen sukuselvityksen, jossa hänen isänsä ja äitinsä esivanhemmat mainitaan kolmessa sukupolvessa. Ramsay oli naimisissa ensin Elin Andersintyttären ja sitten Elin Stålhansken kanssa. Väitetään, että hän kuoli 99-vuotiaana vuonna 1649.

Hans Ramsaylla oli kahdeksan lasta: eversti Alexander Ramsay, everstiluutnantti Anders Ramsay, vänrikki Hans Ramsay, majuri Henrik Ramsay, majuri Johan Ramsay, Elin Ramsay, Ebba Ramsay ja hovijunkkari Jakob Ramsay. Heistä Ebba avioitui everstiluutnantti Carl Bäck i Finlandin ja Elin majuri Jöns Rosenschmidtin kanssa. Majuri Johan Ramsayn tytär Märta avioitui Aminoff-suvun Suomen sukuhaaran kantaisän, kapteeni Gregori Aminoffin kanssa. Hans Ramsaylla oli velipuoli John Ramsay (1590–1635).

 Katso myös 

 Ramsay-suku

 Lähteet 

Aiheesta muualla
 Clan Ramsay An account of the Clan by Eddie Ramsay
 Scots in Sweden - Seventeenth Century - Part 1
 Sukupuu 

luokka:Skotlantilaiset sotilaat
Luokka:Ruotsalaiset kenraalit
Luokka:Suomen skotlantilaiset
Luokka:Syntymävuosi tuntematon
Luokka:Vuonna 1649 kuolleet